== Historie ==
[[File:Railway_signs_at_Midt-_og_Vestjyllands_Jernbanemuseum_02.jpg|thumb|left|Perronskilte fra Horsens Station på [[Midt- og Vestjyllands Jernbanemuseum]].]]
Horsens Station åbnede den [[4. oktober]] [[1868]] samtidig med indvielsen af [[Fredericia-Århus-banen|jernbanestrækningen fra Fredericia til Aarhus]]. Stationen lå oprindeligt ½ km længere inde i byen, hvor Vitus Berings Plads nu ligger, men den blev i [[1929]] flyttet til sin nuværende placering ved [[Bygholm Å]], der måtte omlægges. Med flytningen fik sporet knap så skarpe kurver, og stationen blev udvidet, så der blandt andet blev plads til de to privatbaner til Bryrup og Tørring. De var tidligere smalsporede og havde deres egen privatbanestation, men blev i 1929 ombygget til normalspor, og så kunne de med fordel optages på DSB-stationen. Desuden var [[Horsens Kommune]] interesseret i at udbygge byen på det gamle stationsområde og videre ud mod den nye station. Banen mod syd blev omlagt igen i 1970-erne for at forbedre kurveradierne endnu mere.
Bygninger,_konstruktioner_og_anlæg